পরীক্ষা নিয়ে আল্লাহ তা’য়ালা তার বান্দাদের বাছাই করতে চান, কারো পরীক্ষা বেশি আবার কারো কম। আল্লাহ তায়ালা যাচাই বাছাই শেষে তার বান্দাকে পুরস্কৃত করেন। আল্লাহ তা’য়ালা তার বান্দার প্রতি প্রশ্ন ছুড়ে দিয়ে বলেন, “মানুষ কি মনে করে যে, আমরা ওপর ঈমান এনেছি এ কথা বললেই তাদেরকে ছেড়ে দেয়া হবে? আর তাদেরকে কোনো পরীক্ষা করা হবে না? অথচ তাদের আগে সবাইকে আমি পরীক্ষা করেছি। আল্লাহকে অবশ্যই দেখে নিতে হবে যে, (ঈমান এনেছি বলার মধ্যে) কে সত্যবাদী আর কে মিথ্যুক। (সূরা আনকাবুত : ২, ৩) আল্লাহ তা’য়ালা তার বান্দাদের বাছাই প্রক্রিয়া প্রসঙ্গে বলেন, “তোমরা কী মনে করেছ, তোমরা এমনিই বেহেস্তে চলে যাবে? অথচ আল্লাহ দেখে নেননি যে, তোমাদের মধ্যে এমন কারা আছে, যারা তার পথে জিহাদ করে এবং (তারই খাতিরে) সবর করতে পারে। (সূরা আলে ইমরান : ১৪২)